Publication: Magyar Közlöny
Issue: MK-2010-50 (Year: 2010, Number: 50)
Era: contemporary
Section: Az állatgyógyászati termékekrõl szóló 128/2009. (X. 6.) FVM rendelet (a továb biak ban R.) az 1. §-t köve tõen a következõ
Paragraph Index: 349

(2) Az MgSzH Központ a tudományos és technikai ismeretek fejlõdése alapján, az állategészségügy, a közegészségügy és a környezet védelme érdekében felhívhatja az engedélyes figyelmét az engedélyezett állategészségügyi biocid termék forgalmazási, felhasználási feltételei, különösen a felhasználás módja vagy a felhasználható mennyiség módosításának szükségességére. Amennyiben a forgalmazás, felhasználás feltételeinek módosítása azok korlátozása érdekében szükséges, az MgSzH Központ az új feltételek szerinti engedély iránti kérelem benyújtására 60 napos határidõt állapít meg. Ha az MgSzH Központ által meghatározott határidõ lejártával a kérelem benyújtására nem került sor, az MgSzH Központ a termék további forgalmazását megtiltja.

Source: https://magyarkozlony.hu/hivatalos-lapok/1d75aaa32d88c9028ca8e6a6189b830dbe19b825/dokumentumok/913d3aa7105daea1ded57066a7926d177099a500/letoltes